Bydels bestyrelsesmøde Sydhavn Vesterbro. Tirsdag den 1 Maj 2018

Til stede: Birgitte Kehler holst, Ninna Svane-mikkelsen, Peter [Bregendahl](https://www.facebook.com/peter.bregendahl?fref=gc&dti=596037280578119), Charlotte Torp Møller – medlem – Poul.

Afbud. Asbjørn Flügger, Marie Nordquist, Tom kold.

Dagsorden:

Opdatering fra fællesmødet mellem bydelen den 4 April

Opdatering fra opstart i Lokal Udvalg

Prioritering af emner i Lokal Udvalgene

Eventuelt – ny aktivisme.

Opdatering fra fællesmødet:

* Der var ikke som sådan nogle områder der skulle tages stilling til fra central side. Det var mere en orientering omkring nye tiltag og oplysning omkring den nye fordelingsnøgle af midler til bydelene.
* Der for uden opdaterede Lokaludvalgsrepræsentanterne at de har taget tiltag til en kommunikationsstrategi, der vil opstille en guide for hvordan information kan flyde bedre mellem BR, LU og bydelene. Denne vil blive delt den 9 Maj før det regulære BR medlemsmøde.

Opdatering fra Lokaludvalgene:

Vesterbro:

Å rep har ikke meldt sig i nogle underudvalg, men arbejder specifikt med ’lokomotivparken’ (tidl vester remisepark), og dennes realisering.

Sydhavn:

Nina har meldt sig ind i bymiljø udvalget, og sidder i udvalget om valbyparken, der er et samarbejdsudvalg mellem LU i Sydhavn og Valby. Yderligere har hun uden for LU længe arbejdet med et projekt omkring Pio Parken, i samarbejde med byfornyelsen. Denne park er dog nu i risiko zone da vestra boldklub har lagt billet ind på at få boldbaner ved ellebjergskolen (pio parken).

Prioritetsområder for LU medlemmer:

Vesterbro:

Lokomotivparken – klart en prioritering for bydelen. Og vi vil gerne at vi arbejder for at der kommer fodboldbaner med i planen – det er der også nu, men det må ikke kompromitteres – således at pio parken kan blive en realitet.

Sydhavnen:

Pio parken er en prioritet. Der er lagt mange lokale kræfter i tankerne omkring Pio parken, og en rigtig fin plan er udarbejdet. Denne ser vi gerne få politisk opbakning fra BR.

En anden klar prioritet er at de nye tanker der har meldt sig om bolig bebyggelse på tippen ikke skal blive andet end tanker. Vi er på ingen måde interesseret i at få 2500 boliger på tippen, dette område er et fantastisk og meget benyttet rekreativt område for mange københavnere. Det vil vi gerne have det bliver ved med at være.

I forhold til ovenstående vil vi fra bestyrelsens side lave et brev til vores repræsentanter i BR, og gøre opmærksom på disse prioriteter og håber på politisk opbakning hertil.

Eventuelt:

Aktivisme: Vi blev enige om at et POLA omkring Kbh som boligby ville være en fantastisk mulighed. Efter planerne om at bygge på den gamle strandeng på fælled blev lukket ned sidste år, så leder Kbh efter et nyt sted at bygge. Her vil vi gerne gå forrest og gentænke hvad for en by vi gerne vil bo og leve i – en åben mangfoldig by – med en vision for udviklingen. Helt konkret er tankerne: ikke flere meget høje boliger, flere grønne rekreative områder tænkt ind i bebyggelsen, gør det attraktivt at bo udenfor kbh centrum, så der ikke er så meget konstant pres på at bygge nyt.

Vi vil gerne lægge op til Kbh at de inviterer bredt til POLAet så alle bydele og relevante interessenter – arkitekter, byplanlæggere etc er med. Vi tænker at det vil give mening at lægge dette som en del af en større kommuneplan for Å – som kunne ligge i forlængelse af den generelle kommune strategiudviklings proces.

På Vesterbro er der som en del af blomstrende by (og ombygning af enghaveparken) uddeling af stauder fra Enghaveparken.

Vi havde i weekenden lagt op til at deltage i et LU arrangement om at rydde tjørn på tippen. Dette blev desværre aflyst pga sygdom. Det blev derfor fremlagt at det fremover vil være rart at indgå mere direkte i events, så vi har mulighed for at have lidt kontrol med implementering.

Endeligt blev det foreslået at LU medlemmet tager et spørgsmål omkring renden (ved siden af musikbyen) med på næste LU møde. Som udgangspunkt er alle glade for renden, men der er forlydende om at der bliver mere styring af organiseret kriminalitet, og dette er naturligvis ikke en god udvikling. Så vi vil gerne vide om nogen i lokal udvalget ved mere om situationen.

På den sociale side, er det foreslået og vedtaget at vi holder traditionen i live og afholder julefrokost senere i år.